open-index/open-wikipedia-markdown huggingface dataset:
Nigerijos vyrų futbolo rinktinė

**Nigerijos vyrų futbolo rinktinė** – Nigerijai atstovaujanti nacionalinė futbolo komanda, kurią kontroliuoja Nigerijos futbolo asociacija. Rinktinė dalyvavo 6 pasaulio čempionatuose, 21 žemyno čempionate. Tai viena stipriausių Afrikos komandų, 3 kartus tapusi žemyno čempione ir daug kartų prizininke.

## Dalyvavimas čempionatuose

### Pasaulio futbolo čempionatas

### [[Afrikos Tautų taurė]]

* 1957 – 
* 1959 – 
* 1962 – 
* 1963 – I etapas
* 1965 – 
* 1968 – 
* 1970 – 
* 1972 – 
* 1974 – 
* 1976 –  3 vieta
* 1978 –  3 vieta
* 1980 –  **1 vieta**
* 1982 – I etapas
* 1984 –  2 vieta
* 1986 – 
* 1988 –  2 vieta
* 1990 –  2 vieta
* 1992 –  3 vieta
* 1994 –  **1 vieta**
* 1996 – 
* 1998 – 
* 2000 –  2 vieta
* 2002 –  3 vieta
* 2004 –  3 vieta
* 2006 –  3 vieta
* 2008 – ketvirtfinalis
* 2010 –  3 vieta
* 2012 – 
* 2013 –  **1 vieta**
* 2015–2017 – 
* 2019 –  3 vieta
* 2021 – aštuntfinalis
* 2023 –  2 vieta
* 2025 –  3 vieta

### Konfederacijų taurė
* 1995 – 4 vieta
* 2013 – I etapas

## Žymūs žaidėjai
* Nwankwo Kanu (1994–2011)
* John Obi Mikel (2006–2019)
* Jay-Jay Okocha (1993–2006)
* Peter Odemwingie (2002–2014)
* Vincent Enyeama (2002–2015)
* Joseph Yobo (2001–2014)
* Rashidi Yekini (1984–1998)
* Yakubu Aiyegbeni (2000–2012)
* Obafemi Martins (2004–2015)
* Daniel Amokachi (1990–1999)
* Victor Moses (2012–2018)
* Ahmed Musa (2010–)
* Victor Osimhen (2017–)

## Treneriai


*  Jack Finch (1949)
*  Adewale Adegoke (1950–1952)
*  Daniel Anyiam (1954–1956)
*  Les Courtier (1956–1960)
*  Jerry Beit haLevi (1960–1961)
*  George Vardar (1961–1963)
*  Jorge Penna (1963–1964)
*  Daniel Anyiam (1964–1965)
*  József Ember (1965–1968)
*  Sabino Barinaga (1968–1969)
*  Peter Amaechina (1969–1970)
*  Karl-Heinz Marotzke (1970–1972)
*  Jorge Penna (1972–1973)
*  Karl-Heinz Marotzke (1973–1974)
*  Tiko Jelisavčić (1974–1978)
*  Otto Glória (1978–1981)
*  Gottlieb Göller (1981)
*  Adegboyega Onigbinde (1981–1984)
*  Chris Udemezue (1984–1986)
*  Manfred Höner (1987–1988)
*  Paul Hamilton (1989)
*  Clemens Westerhof (1989–1994)
*  Shuaibu Amodu (1994–1995)
*  Jo Bonfrère (1995–1996)
*  Shuaibu Amodu (1996–1997)
*  Philippe Troussier (1997)
*  Bora Milutinović (1997–1998)
*  Thijs Libregts (1998–1999)
*  Jo Bonfrère (1999–2001)
*  Shuaibu Amodu (2001–2002)
*  *[[Festus Onigbinde]]* (2002)
*  Christian Chukwu (2003–2005)
*  Augustine Eguavoen (2005–2007)
*  Berti Vogts (2007–2008)
*  Shuaibu Amodu (2008–2010)
*  *[[Augustine Eguavoen]]* (2010)
*  Samson Siasia (2010–2011)
*  Stephen Keshi (2011–2014)
*  Shuaibu Amodu (2014)
*  Stephen Keshi (2015)
*  *[[Shuaibu Amodu]]* (2015)
*  Sunday Oliseh (2015–2016)
*  *[[Samson Siasia]]* (2016)
*  *[[Salisu Yusuf]]* (2016)
*  Gernot Rohr (2016–2021)
*  *[[Augustine Eguavoen]]* (2021–2022)
*  José Peseiro (2022–2024)
*  Finidi George (2024)
*  Augustine Eguavoen (2024–2025)
*  Éric Chelle (2025–)



## Šaltiniai
Žaliojo Kyšulio vyrų futbolo rinktinė

**Žaliojo Kyšulio vyrų futbolo rinktinė** – Žaliajam Kyšuliui atstovaujanti nacionalinė futbolo komanda, kurią kontroliuoja Žaliojo Kyšulio futbolo federacija (*Federação Caboverdiana de Futebol*). Rinktinė nedalyvavo nė viename pasaulio čempionate, bet 2013 m. debiutavo Afrikos Tautų taurėje.

Komandos pravardė – mėlynieji rykliai ().

## Dalyvavimas čempionatuose

### Pasaulio čempionatas
* 1978–1982 – 
* 1986–2002 – 
* 2002–2022 – 

### Afrikos Tautų taurė
* 1957–1992 – 
* 1994 – 
* 1996 – 
* 1998 – 
* 2000–2012 – 
* 2013 – ketvirtfinalis
* 2015 – I etapas
* 2017–2019 – 
* 2021 – aštuntfinalis
* 2023 – ketvirtfinalis

### Kiti laimėjimai

* Amilkaro Kabralo taurė: 1 vieta – 2000 m., 2 vieta – 2007 m., 3 vieta – 1995 m.
* Luzifonijos žaidynės: 1 vieta – 2009 m., 3 vieta – 2006 m.

## Žymesni žaidėjai
* Bebé (2022–)
* Héldon Ramos (2008–2019 m.)
* Djaniny (2012–2020 m.)
* Carlitos (2012–2018 m.)

Už Žaliąjį Kyšulį galėjo žaisti nemažai žymių iš šios šalies kilusių Portugalijos futbolininkų: Nani, Jorge Andrade, Manuel Fernandes, Nélson Semedo, Miguel Monteiro, Renato Sanches, Silvestre Varela ir kt.

## Treneriai


*  Carlos Alhinho (1985–1986)
*  Óscar (1998–2003)
*  Alexandre Alhinho (2003–2006)
*  Ze Rui (2006)
*  Ricardo da Rocha (2007)
*  João de Deus (2008–2010)
*  Lúcio Antunes (2010–2013)
*  Rui Águas (2014–2016)
*  Beto (2016)
*  Lúcio Antunes (2016–2018)
*  Rui Águas (2018–2019)
*  Janito Carvalho (2019–2020)
*  Bubista (2020–)



## Šaltiniai
Grandininė pavara

**Grandininė pavara** – mechaninės energijos pavara, kurioje grandinė atlieka energijos perdavimo vaidmenį tarp dviejų ar daugiau elementų.

Gali turėti tiek pastovų, tiek kintantį perdavimo skaičių.

Susideda iš vedamosios ir vedančiosios žvaigždutės (-čių), sujungtų grandine (-nėmis). Grandinė sudaryta iš sukabintų elementų (grandžių).

Grandininė pavara naudojama:
* Mašinų pramonėje
* Automobilių pramonėje
* Statyboje

## Nuorodos
* Grandininės pavaros pagrindai
Gurgždinis stiebalindis

**Gurgždinis stiebalindis** (*Phytoecia affinis*) – ūsuočių (*Cerambycidae*) šeimos vabalas. Kūnas 10,5 - 15 mm ilgio. Priešnugarėlės viduryje 2 juodi taškai.
Vabalai skraido birželio – liepos mėn saulės atokaitoje.
Lervos vystosi įvairių skėtinių augalų, ypač gurgždų, stiebuose. Žiemoja lėliukės stiebų apatinėje dalyje arba šaknyse. Vystymosi ciklas vieneri metai.
Šilumamėgė, viduržemio jūros baseinui būdinga rūšis. Lietuvoje reta.

## Taip pat skaitykite
*Lietuvoje gyvenantys ūsuočiai
Stiebalindžiai

**Stiebalindžiai** (*Phytoecia*) – ūsuočių (*Cerambycidae*) vabalų gentis.

Vabalai vidutinio dydžio, siauri pailgi. Lervos vystosi įvairių skėtinių ir kitų žolinių augalų stiebuose. Sugaunami ant žiedų ir lapų.

Lietuvoje žinomos 6 retos rūšys:
*Gurgždinis stiebalindis (*Phytoecia affinis*)
*Garstukinis stiebalindis (*Phytoecia caerulea*)
*Ežeininis stiebalindis (*Phytoecia coerulescens*)
*Barštinis stiebalindis (*Phytoecia cylindrica*)
*Juodaūsis stiebalindis (*Phytoecia nigricornis*)
*Kraujažolinis stiebalindis (*Phytoecia pustulata*)
*Bitkrėslinis stiebalindis (*Phytoecia virgula*)

Kartais Ežeininis stiebalindis (*Phytoecia coerulescens*) išskiriamas į atskirą gentį *Opsilia*.

## Taip pat skaitykite
*Lietuvoje gyvenantys ūsuočiai
Zanzibaro vyrų futbolo rinktinė

**Zanzibaro vyrų futbolo rinktinė** – Zanzibarui atstovaujanti nacionalinė futbolo komanda, kurią kontroliuoja Zanzibaro futbolo asociacija. Rinktinė nedalyvavo nė viename pasaulio ar žemyno čempionate.

Nepriklauso FIFA, bet yra CAF konfederacijos narė. Rungtyniauja tik draugiškas bei NF-Board komandų varžybas.

## Dalyvavimas pasaulio čempionatuose
Pogrindžio kuntaplis

**Pogrindžio kuntaplis** – lietuvių laikraštis, ėjęs II pasaulinio karo metu, esant vokiečių okupacijai. Leidinys satyrinio, humoristinio pobūdžio, išjuokdavo nacius, kolaborantus, išdavikus, padlaižius ir pan. Leidėjai – Lietuvių fronto bendraminčiai. Laikraštis spausdintas Kaune, ėjo 1943–1944 m.
Ruškio kraštovaizdžio draustinis

**Ruškio kraštovaizdžio draustinis** – saugoma teritorija Rietavo savivaldybėje, Tverų seniūnijoje, 3 km į šiaurės rytus nuo Tverų, tuoj į rytus nuo Lopaičių. Plotas 395 ha.

Saugomas Vakarų Žemaičių aukštumai būdingas pakraštinių moreninių darinių kraštovaizdis. Jį sudaro ant aukštų kalvų augantys eglynai bei giliose daubose slypintys Ruškio, Spiralės (Ruškelio), Varleisčio ežerėliai bei pelkės. Ruškio ežeras bei visas draustinis vadinamas karaliaus Mindaugo karvedžio vardu. Spėjama, kad pats Mindaugas 1251 metais mūšyje su žemaičiais prie Tverų buvo sužeistas.

Į šiaurės vakarus nuo Ruškio ežero yra pati aukščiausia vieta Rietavo savivaldybėje – 210,6 m virš jūros lygio.

Ruškio kraštovaizdžio draustinio pietinę dalį užima senoji ***Lopaičių šventvietė***. Tai nedideliame plote įsikūręs spėjamas senovės lietuvių tikybos religinis kompleksas su šventaisiais akmenimis ir šaltiniais. Dabar čia įrengtas 2,1 km ilgio pažintinis takas. Šventvietę sudaro Lopaičių piliakalnis, ant kurio, manoma, stovėjusi Vykinto pilis, toliau po tamsų eglyną ir gilias, šaltiniuotas griovas išsibarstę šventieji akmenys – Gydantysis akmuo, spėjamas žynio kapo akmuo, žynių kapų ribą ženklinantis akmuo (Lopaičių akmuo su plokščiadugniu dubeniu). Toliau takas leidžiasi į slėnį, kuriame trykšta Devynių versmių šaltinis, nešantis savo vandenis į Aitralę. Jo vanduo laikomas ypatingai švariu ir gydančiu. Ši šioje vietoje Aitralė prateka ištisą akmenyną. Upelio pakrantėje guli Vaisingumo akmuo, kaip tikima, padedantis pastoti. Toliau ant kalvos dar vienas riedulynas – riogso didelis Norų akmuo, kaip tikima, išpildantis norus, kiek toliau už jo – akmenų sankaupa, laikoma vieninteliu Lietuvoje rastu dolmenu. Šalia taip pat yra spėjama senoji observatorija bei akmuo, kurio kontūrai primena žmogaus veidą.

Iškeltos teorijos apie šioje vietovėje esančią ypatingą „energetinę gardelę“ (pagal Manfredo Kuri sistemą).

## Nuotraukos


Nuoru kūlis Luopaitiūs.JPG|Norų akmuo
Dolmens Luopaitiūs.JPG|Lopaičių dolmenas
Kūlīns Aitralie.JPG|Akmenuota Aitralės vaga
Gausingoma kūlis, Luopaitē.JPG|Vaisingumo akmuo
Žinė kaps.JPG|Spėjamas žynio kapas



Akmuo su zenklu sventvieteje. 2007-06-12.jpg|Kapinių akmuo
Sveikatos akmuo.2007-06-12.jpg|Sveikatos akmuo
Devyniu versmiu saltinis. 2007-06-12.jpg|Devynių versmių šaltinis
Luopaitiu pėliekalnis.JPG|Lopaičių piliakalnis
Ruškis ežeras001.jpg|Ruškio ežeras ir draustinio miškai


## Šaltiniai
Bronksas

**Bronksas** () – vienas iš penkių Niujorko rajonų. Bronksas yra šiauriausias miesto rajonas, garsėjantis iš ten kilusia hip hop muzika. Rajono ribos sutampa su **Bronkso apygarda**.
Jeff Jarrett

**Jeff Jarrett** (g. 1967 m. balandžio 14 d.) – amerikiečių profesionalusis imtynininkas.

2002 m. Jeffas Jarrettas su savo tėvu Jerry Jarretu įkūrė profesionaliųjų imtynių federaciją Total Nonstop Action Wrestling (TNA). Jeffas Jarrettas ne tik kovoja TNA, bet taip pat yra TNA viceprezidentas.

## Titulai ir pasiekimai
* **American Wrestling Association**
** AWA metų naujokas (1986 metais)
* **Continental Wrestling Association**
** AWA Pietų Komandinių Kovų Čempionas (4 kartus)
** CWA Sunkiasvorių Čempionas (1 kartą)
** CWA Tarptautinis Komandinių Kovų Čempionas(2 kartus)
* **Music City Wrestling**
** NWA Šiaurės Amerikos Sunkiasvorių Čempionas (1 kartą)
* **NWA Cyberspace**
** NWA Cyberspace Sunkiasvorių Čempionas (1 kartą)
* **[[Total Nonstop Action Wrestling]]**
** NWA Pasaulio Sunkiasvorių Čempionas(6 kartus)
* **United States Wrestling Association**
** USWA Sunkiasvorių Čempionas (1 kartą)
** USWA Pietų Sunkiasvorių Čempionas (9 kartus)
** USWA Komandinių Kovų Čempionas (15 kartų)
* **World Championship Wrestling**
** WCW Jungtinių Valstijų Sunkiasvorių Čempionas (3 kartus)
** WCW Pasaulio Sunkiasvorių Čempionas (4 kartus)
* **World Class Wrestling Association**
** WCWA Komandinių Kovų Čempionas (3 kartus)
* **World Series Wrestling**
** WSW Sunkiasvorių Čempionas (1 kartą)
* **World Wrestling All-Stars**
** WWA Pasaulio Sunkiasvorių Čempionas (2 kartus)
* **[[World Wrestling Entertainment|World Wrestling Federation]]**
** WWF Europos Čempionas (1 kartą)
** WWF Tarpžemyninis Čempionas (6 kartus)
** WWF Pasaulio Komandinių kovų Čempionas (1 kartą)
* **Wrestling Observer Newsletter**
** Metų nesantaika 1992 – su Jerry Lawler prieš The Moondogs
** Labiausiai pervertintas imtynininkas 2005

## Nuorodos
* TNA duomenys
Rietavo Oginskių kultūros istorijos muziejus

**Rietavo Oginskių kultūros istorijos muziejus** – muziejus Rietave, L. Ivinskio g. 4.

## Istorija
Muziejus atidarytas 1995 m. vieninteliame išlikusiame XIX a. vidurio architektūrinio ansamblio pastate. Šiame pastate 1874–1903 m. veikė kunigaikščio Bogdano Oginskio (1848–1909) muzikos mokykla.

Pagrindinė muziejaus veiklos kryptis – išsaugoti kunigaikščių Oginskių kultūrines tradicijas ir puoselėti Rietavo krašto istorinę atmintį.

## Direktorius
* Vytas Rutkauskas – nuo 2001 m.

## Nuorodos
* Muziejaus internetinė svetainė
Babaušis

**Babaušis** (**Baubas**) lietuvių mitologijoje – būtybė, baidyklė, šmėkla. Tapatinamas su Maumu.

## Vaizdavimas
Babaušio išvaizda ir gyvenamoji vieta sunkiai nusakoma, tikriausiai tai nakties tamsa, tamsūs kampai, kertės.

## Reikšmė [[mitologija|mitologijoje]]
Senovėje baubu gąsdindavo vaikus: *Vaikai, jau baubas į kampus lenda, reik gult*.
 
Buvo manoma, kad paskutiniame pradalgyje pasislepianti rugių augimo dvasia, vadinama įvairiais vardais: baubu, nuogaliu, diedu, maumu, kiškiu, vilku, boba ir kt.

## Literatūra
Gruzinų mitologija

**[[Gruzija|Gruzinų]] mitai ir legendos** išliko pasakose. Daugelis jų vėliau susiliejo su krikščioniškąja mitologija.

Žymiausi gruzinų mitologijos veikėjai yra:
* **[[Ali]]** (ალი) – upių būtybė.
* **[[Amirani]]** (ამირანი) – mitinis didvyris, Dali ir medžiotojo Dardželani sūnus. Gruziniškas Prometėjo prototipas.
* **[[Armazi]]** (არმაზი) – pagal gruzinų šaltinius buvo pagrindinis senovės Gruzijos religijos, įvestos Farnavazo I, dievas (IV a. pr. m. e.).
* **[[Baaduri]]** (ბაადური) – didvyris, dievų sūnus, kovotojas prieš blogį.
* **[[Dali (dievybė)|Dali]]** (დალი), Deila arba Dalila, medžioklės deivė.
* **Devi** (დევი) – devas.
* **[[Dilis Varskvlavi]]** (დილის ვარსკვლავი, rytinė žvaigždė}}) – žiemos dievas.
* **[[Lakhtsari]]** (ლახცარი) – mitinis didvyris, Morigės sūnus ir Baaduri draugas.
* **[[Kopala]]** (კოპალა) – mitinis didvyris, lankininkas.
* **[[Morige]]** (მორიგე) – dangaus valdovas.
* **[[Mzekala]]** (მზექალა, saulė moteris) – saulės deivė, vyndarystės globėja.
* **[[Pirkušis]]** (პირქუში) – pasakų kalvis.
Bibčių Bobelis

**Bibčių Bobelis** – tik viename šaltinyje tepaminėtas lietuvių sodo dievas. Laikomas vėlyva sodo dievybe, kurioje apjungiamos vaisingumo ir visko kas yra sode funkcijos, bei bičių globa.

## Šaltiniai
Bibčių Bobelį (*Bibcziu Bobelis*) mini Jokūbas Brodovskis ir palygina su graikų faliniu dievu Priapu.

## Interpretacijos
Norbertas Vėlius Bibčių Bobelį gretina su Jono Lasickio minimais Babilu ir Bičbirbiu. Anot Gintaro Beresnevičiaus, Bibčių Bobelyje galima įžvelgti vėlyvą sodo dievybę, kurios asmenyje sujungta ir vaisingumo, ir visko, kas yra sode, taigi – ir avilių, bičių globa.

## Literatūra
Arūnas Mėčius

**Arūnas Mėčius** (1965 m. kovo 26 d. – 2013 m. gegužės 25 d. Klaipėdoje) – Lietuvos dailininkas, knygų iliustratorius.

## Biografija
1991–1995 m. studijavo Vilniaus dailės akademijoje, dailininkas grafikas. 1995–1997 m. Vilniaus dailės akademija: magistrantūra grafikos katedroje. Nuo 2002 m. Klaipėdos A. Brako dailės mokyklos tapybos, piešimo ir grafikos mokytojas.

Parodose dalyvavo nuo 2000 metų. Iki 2011 m. surengė 14 personalinės tapybos bei grafikos parodų, dalyvavo daugelyje Lietuvos ir tarptautinių parodų bei projektų. Nuo 2002 m. Lietuvos dailininkų sąjungos narys, LDS Klaipėdos skyriaus tarybos narys. Palaidotas Lėbartų kapinėse.

## Kūryba
A. Mėčius tapė ant drobės, medžio, naudojo akrilą, aliejų, temperą, laką. Darbų siužetai įvairūs – nuo jaunystėje pamėgto pasakinio groteskiško realybės vaizdavimo, iki subtilaus klasikinio portreto ar romantiško peizažo. Autorius neturėjo pamėgto formato – jis puikus miniatiūros meistras, tačiau noriai ėmėsi ir didelių drobių. Viena iš dailininko aistrų – tapyba ant baldų, dekoravimas. Komodos, staliukai, pakojai, raktinės, kėdės atgijo „inkrustuoti“ A. Mėčiaus pamėgtais brangakmeniais, prabilo įvairiausias siužetais.

Arūno Mėčiaus iliustruotos knygos:
* Vieną kartą: eilėraščiai / Sigitas Poškus. – Vilnius: Mažasis Vyturys, 2003. – 88 p.: iliustr.
* Naujausių laikų istorija: vadovėlis pradedantiesiems: eilėraščiai / Gintaras Grajauskas. – Vilnius: Lietuvos rašytojų sąjungos leidykla, 2004. – 123 p.: iliustr.
* Raudona: eilėraščiai / Dalia Bielskytė. – Klaipėda: S. Jokužio leidykla-spaustuvė, 2006. – 86 p.: iliustr. (knyga apdovanota Z. Gėlės premija)
* Vardas debesies / Dalia Bielskytė. – Klaipėda: S. Jokužio leidykla-spaustuvė, 2014. -124 p.: iliustr.

## Nuorodos
* Atradimas: dailininkas Arūnas Mėčius ir jo paveikslai, darbai, kūryba
Death Rock

**Deathrock** (*Death rock*) – gotikinės muzikos žanras, pradėtas JAV, grupės Christian Death. Šis žanras artimas gotikiniam rokui, tačiau savo skambesiu artimesnis *post - punk*. *Death rock* gali būti skirstomas į dvi rūšis: klasikinis *death rock* (grupės grojusios iki 1990 metų) ir modernusis *death rock* (grupės grojusios po 1990 metų)
## Death Rock mada
Šiurpokas, senųjų siaubo filmų apie nemirėlius įkvėptas *Death Rock* žanro pasekėjų įvaizdis buvo išpopuliarintas *Siouxsie Sioux* iš *Siouxsie* and *The Banshees* (merginoms) ir *Rozz Williams* iš *Christian Death*, *Shadow Project* (vaikinams).
Kaip ir *Death Rock* muzikos skambesys, taip ir įvaizdis artimas pankų ivaizdžiui. Daugelis *Death Rock* gerbėjų statosi aukštas, dažniausiai juodai arba „sintetine“ spalva dažytas skiauteres. Būdingas ryškus, tamsus makiažas, nenatūraliai nubalintas veidas. Drabužiuose dominuoja dažniausiai dvi spalvos. Juoda derinama su balta, violetine, ryškiai žalia, mėlyna ir t. t. Taip pat populiarūs sudraskyti drabužiai, bei tinklo imitacijos.
Bičbirbis

**Bičbirbis** (arba *Bičbirbius*, orig. užrašymas *Biczbirbius*) lietuvių mitologijoje pagal Matą Pretorijų – bičių dievas.

Vardas sudarytas iš „bitė“ ir „birbti“.

Tyrinėtojų gretintas su kitais, su bitėmis siejamais dievais: Babilu, Bibčių Bobeliu ir Austėja.

## Literatūra
Genys

**Genys**:

## Paukštis
* Baltnugaris genys
* Didysis genys
* Mažasis genys
* Tripirštis genys
* Vidutinis genys

## Pavardės

**Genys** − lietuviška vyriškos giminės pavardė.

Šios pavardės moteriškosios giminės formos yra: Genienė (ištekėjusi moteris) ir Genytė (mergautinė pavardė).

Pavardę turi šie garsesni asmenys:

* Arvydas Genys – poetas, prozininkas;
* Jonas Genys (1923) – dendrogenetikas, visuomenės veikėjas;
* Jonas Genys (1945) – pedagogas, politikas;
* Jonas Genys (1955) – archeologas, muziejininkas;
* Kęstutis Genys – aktorius, režisierius, poetas;
* Petras Genys – karininkas;
* Pranas Genys – muziejininkas, poetas;
* Valentinas Genys – politikas.

Taip pat skaitykite:
* Geniai
* Genys (žurnalas)
Jonas Purlys

**Jonas Purlys** (g. 1957 m. lapkričio 19 d. Velva-Baza gyvenvietė, Belojevskio rajonas, Permės sritis, Rusija) – Lietuvos ir Šilutės rajono savivaldybės politinis bei visuomenės veikėjas.

## Biografija
Baigė Šilutės 3-ąją vidurinę mokyklą, 1981 m. baigė Lietuvos žemės ūkio akademiją, inžinierius hidrotechnikas.

1981 m. Šilutės melioracijos valdybos meistras, inžinierius, tarnavo TSRS kariuomenėje, vėliau Šilutės melioracijos technikumo dėstytojas. 1988 m. Šilutės Sąjūdžio iniciatyvinės grupės narys. 1989 m., turėdamas atsargos karininko laipsnį, savanoriu įstojo į besikuriančią Lietuvos kariuomenę, kūrė pirmąsias Nepriklausomos Lietuvos karines struktūras, įsteigė pasienio tarnybos Pagėgių užkardą, vadovavo šaukimams į karinę tarnybą bei geležinkelio tiltų per Nemuną ties Pagėgiais apsaugai. Rūpinosi sovietinės armijos dalinių išvedimu iš Šilutės rajono teritorijos. Krašto apsaugos  savanorių pajėgų teritorinės gynybos bataliono vadas, iki 2004 m. Karinių jūrų pajėgų logistikos viršininko pavaduotojas. Atsargos komandoras leitenantas.

2005 m. Liepio firmos „Stamela“ darbų vykdytojas, 2007–2009 m. Šilutės rajono savivaldybės administracijos direktoriaus pavaduotojas, nuo 2009 m. Seimo nario padėjėjas.

2003 m. Liberalų ir centro sąjungos Šilutės rajono skyriaus narys, 2006 m. Lietuvos Respublikos liberalų sąjūdžio narys, skyriaus pirmininko pavaduotojas, 2010 m. skyriaus sekretorius. 2018 m. pasitraukė iš Liberalų Sąjūdžio partijos.

1990–1992 m. Šilutės miesto tarybos deputatas, 1990–1995 m. Šilutės rajono tarybos deputatas, 2007 m., mandato atsisakė paskirtas direktoriaus pavaduotoju ir nuo 2011 m. Šilutės rajono savivaldybės tarybos narys.

Išsiskyręs, vaikas Raimonda.

## Šaltiniai
Žolė

**Žolė** − augalas (paprastai – gaubtasėklis), kurio antžeminė dalis nesumedėjusi, žiemą dažniausiai sunyksta. Nuo medžio (ir krūmo) skiriasi tuo, kad neturi antrinio gaminamojo audinio brazdo arba turi tik jo užuomazgą. Didžiąją dalį žolės masės sudaro pagrindinis audinys parenchima.

Žolių yra vienmečių, dvimečių ir daugiamečių. Jos (net ir daugiametės) anksti pradeda žydėti ir derėti, jų sėklų derlius palyginti su vegetatyvine mase yra didesnis negu medžių ir krūmų.

Žolės plinta daug greičiau negu sumedėję augalai, jų kartų kaita dažnesnė. Tai lemia didelį žolių evoliucijos tempą: jų formos labai įvairios, jos prisitaikiusios augti ir labai nepalankiomis sąlygomis, dėl to dažniausiai yra augalinės dangos dominantai.

Manoma, kad žolė kilo iš sumedėjusių gaubtasėklių.

## Žodžio kilmė

Žodis yra pagal savo kilmę glaudžiai susijęs su žalia spalva, kuri yra būdinga žolei. Lietuvių kalboje ir įvairiose tarmėse *a* kaitaliojasi su *o*, ypač slaviškuose skoliniuose, pvz., *bogaty* -> „bagotas“ (t. y. turtingas). Taip ir *žolė* bus kilusi nuo žodžio *žalia(s)*. Panaši žolės etimologija yra būdinga ir kitose indoeuropiečių kalbose, pvz., , , .
Jerry Jarrett

**Jerry Jarrett** (1942 m. rugsėjo 4 d. – 2023 m. vasario 14 d.) – JAV profesionaliųjų imtynių federacijos Total Nonstop Action Wrestling (TNA) įkūrėjas, buvęs imtynininkas ir Jeffo Jarretto tėvas. Kaip ir *[[World Wrestling Entertainment]]* pirmininkas Vince McMahon, Jarrettas iš pradžių buvo profesionaliųjų imtynių propaguotojas ir vėliau tapo imtynininku.

## Titulai ir pasiekimai
***Continental Wrestling Association**
**CWA Pasaulio Komandinių Kovų čempionas 
***National Wrestling Alliance**
**NWA Vidurio Amerikos Komandinių Kovų čempionas 
**NWA Pietų Komandinių Kovų čempionas (10 kartų)
**NWA Pasaulio Komandinių Kovų čempionas 
**NWA Tenesio Komandinių Kovų čempionas.

## Šaltiniai

## Nuorodos
* Memphis Wrestling istorija  informacija apie Jerry Jarrett 
* IMDb profilis
Juozas Vičius

**Juozas Vičius** (1955 m. balandžio 29 d. Kuliuose, Plungės rajonas – 2012 m. liepos 3 d. prie Veiviržėnų, Klaipėdos rajonas) – gydytojas, Lietuvos ir Šilutės rajono savivaldybės politinis bei visuomenės veikėjas.

## Biografija
1980 m. baigė Kauno medicinos institutą, gydytojas.

1997–2010 m. VšĮ Švėkšnos psichiatrijos ligoninės vyr. gydytojas. 2011–2012 m. Kretingos psichikos sveikatos centro direktorius.

1980–1990 m. Švėkšnos apylinkės deputatų tarybos, 1985–1990 m. Šilutės rajono deputatų tarybos deputatas, 2007–2011 m. Šilutės rajono savivaldybės tarybos narys.

Lietuvos krikščionių demokratų partijos, partijos Lietuvos krikščionys demokratai Šilutės rajono skyriaus narys.

Žemaičių kultūros draugijos narys, 1997 m. Švėkšnos skyriaus prezidentas, Lietuvos psichiatrų asociacijos, Lietuvos gydytojų vadovų asociacijos narys. Sutuoktinė Virginija, vaikai Laimonas, Sigitas.

## Šaltiniai
Semiramidė

**Semiramidė** (), **Šamuramata** − legendinė Asirijos karalienė, identifikuojama kaip karaliaus Šamšiadado V babiloniete žmona Šamuramat , Adadnirario III motina; 810 – 806 m. pr. m. e., jam esant nepilnamečiu, buvo regentė. Apie jos asmenybę buvo sukurta daug legendų. Diodoras Sikulas, Justinas ir kiti istorikai pateikia legendas remdamiesi Ktesijumi iš Knido, kuris aprašė Semiramidę ir jos santykius su Ninu.

Semiramidė daugiausia kariavo Medijoje. Asirijoje ji buvo vadinama *Šamuramata*. Pasak legendos, ji Babilone įrengusi kabančiuosius Semiramidės sodus. Jie yra laikomi vienu iš septynių pasaulio stebuklų.

## Semiramidė armėnų legendose
Pagal legendą Semiramidė išgirdo apie armėnų karaliaus Aros grožį ir pradėjo jo geisti. Ji paprašė Aros vesti ją, bet šis atsisakė. Tai išgirdus ji išžygiavo su Asirijos armija į Armėniją. Mūšis vyko Ararato slėnyje ir Ara buvo nužudytas. Kad išvengtų tolimesnio karo, Semiramidė meldė dievų prikelti Arą iš mirusiųjų. Ji, turėdama burtininkės reputaciją, taip pat mėgino nesėkmingai pati jį prikelti. Kai priartėjo armėnų kariai, norintys atkeršyti už savo valdovą, ji aprengė vieną savo meilužį kaip Arą ir paskleidė gandus, kad Ara prisikėlė iš mirusiųjų. Tokiu būdu baigėsi karas. Yra daug legendos pabaigos versijų, bet nė vienoje Ara nėra prikeliamas iš mirusiųjų.

## Nuorodos
Semiramidė – Babilono karalienė
Valerijus Ivanovas

**Valerijus [[Ivanovas]]**:

* Valerijus Ivanovas (1947) – „Jedinstvo“ lyderis
* Valērijs Ivanovs – Latvijos futbolininkas
Valērijs Ivanovs

**Valērijs Ivanovs** (*Valerijus Ivanovas*, g. 1970 m. vasario 23 d.) – Latvijos futbolininkas.

## Karjera
Savo karjerą pradėjo Jelgavos komandoje FK RAF 1988 m., kur žaidė iki 1993 m., kai perėjo į Švedijos klubą Helsingborgs IF. Sužaidęs ten beveik 2 sezonus, jis grįžo į Latviją, į komandą Skonto FC. 1998 m. persikėlė žaisti į Rusiją, kur žaidė iki 2002 m.

## Rinktinė
Latvijos rinktinėje Valerijus Ivanovas debiutavo 1992 m. pirmosiose rinktinės rungtynėse prieš Rumuniją. Rinktinėje jis buvo iki 2001 m., iš viso sužaidė 69 rungtynes, bei įmušė 1 įvartį. Po karjeros rinktinėje, Ivanovas priėmė Rusijos pilietybę.

## Pasiekimai
* Latvijos čempionas – 5 (1988, 1989, 1995, 1996, 1997 m.)
* Latvijos taurės laimėtojas – 4 (1988, 1993, 1995, 1997 m.)

## Išnašos

## Nuorodos
*
Centrinis parkas

**Centrinis parkas** () – viešasis parkas Manhatane, Niujorke. Plotas 3,41 km². Atidarytas 1859 m.

Kiekvienais metais parką aplanko apie 25 milijonai žmonių. Tai labiausiai lankomas miesto parkas Jungtinėse Amerikos Valstijose.
Semaine des As

**Semaine des As** *([[lietuvių kalba|liet.]] Tūzų savaitė)* – Prancūzijos krepšinio turnyras, organizuojamas nuo 2003 m. Po pirmojo LNB lygos reguliariojo sezono rato 7 komandos, esančios turnyrinės lentelės viršuje, bei turnyro organizatorių ekipa, susirenka viename mieste, kur per keturias dienas išsiaiškina turnyro laimėtoją. 

## Laimėtojai
*2003 – Po Ortezo „Élan Béarnais“
*2004 – Dižono JDA
*2005 – Nansio SLUC
*2006 – Le Mano „Sarthe Basket“
*2007 – Ruanės „Chorale Basket“
*2008 – Šolė „Basket“
*2009 – Le Mano „Sarthe Basket“
*2010 – Vilerbano „ASVEL“
*2011 – Gravelino „BCM“
*2012 – Šalono „Élan Sportif“
*2013 – Gravelino „BCM“

## Sezonai

## Nuorodos
*Oficiali svetainė
Dieviškoji teisė

**Dieviškoji teisė** () – Dievo duotos ar nustatytos taisyklės. Terminas žinomas nuo Antikos laikų. Naujaisiais laikais diskutuota dėl Dieviškosios teisės veikimo srities, religinės teisės veikimo (pvz., dėl Dešimt Dievo įsakymų).

Terminas pradėtas naudoti įvairia prasme: siekiant legitimuoti teisę, pagrįsti įstatymus, teisės normas, subjektines teises. Dieviškoji kaip ir prigimtinė teisė skelbė visų žmonių lygias teises (teisė gyventi ir kt.).

Dieviškoji teisė buvo priešpastatoma pozityviajai teisei, įstatymams, poįstatyminiams aktams, kuomet reguliavimas siaurindavo žmogaus teisių dalyką, keldavo teisines kolizijas. Dieviškoji teisė tam tikromis formomis išliko ir moderniaisiais laikais. Pavyzdžiui, bažnytinės teisės suformuluotą santuokos neišardomumo principą (kaip Dieviškosios teisės sudėtinę dalį) iki šiol pripažįsta pasaulietinė teisė: pripažinus bažnytinę santuoką, pasaulietinis santuokos nutraukimas pagal civilinę teisę negalimas. Protestantiškoje teisėje dieviškosios teisės veikimas nepripažįstamas.
Semaine des As 2003 m. sezonas

**2003 m. ''Semaine des As'' sezonas** – pirmasis Prancūzijos krepšinio turnyro *[[Semaine des As]]* sezonas, vykęs vasario 17-20 dienomis Po Ortezo „Élan Béarnais“ namų arenoje *Palais des sports de Pau*, įsikūrusioje Po mieste.

## Turnyrinė lentelė
Semaine des As 2004 m. sezonas

**2004 m. ''Semaine des As'' sezonas** – antrasis Prancūzijos *[[Semaine des As]]* krepšinio turnyro sezonas, vykęs *Palais des Sports de Mulhouse* arenoje.

## Turnyrinė lentelė
Semaine des As 2005 m. sezonas

**2005 m. [[Semaine des As]] sezonas** – 3-iasis turnyro sezonas, vykęs *Maison des Sports de Clermont-Ferrand* arenoje.

## Turnyrinė lentelė
Civilinės teisės sąvadas

**Civilinės teisės sąvadas** (, *CIC*) – teisės sąvadas, kurtas 528–534 m. Bizantijos imperatoriaus Justiniano I įsakymu. CIC žymi moderniosios kodifikacijos (teisės sisteminimo) pradžią.

CIC apėmė įvairias teisės normas:
* imperatoriaus įsakai; *[[Codex Iustinianus|Justiniano kodeksas]]*, 533 m. gruodžio 30 d. netekęs galios,
* Institucijos, 533 m. – teisės vadovėliai
* Pandektos, 533 m.

Pavadinimas *Corpus Iuris Civilis* atsirado viduramžiais – apie XIII a. vidurį.

## Nuorodos
* CIC
Semaine des As 2006 m. sezonas

**2006 m. [[Semaine des As]] sezonas** – 4-iasis turnyro sezonas, vykęs *Palais des Sports de Dijon* arenoje.

## Turnyrinė lentelė
Semaine des As 2007 m. sezonas

**2007 m. [[Semaine des As]] sezonas** – 5-iasis turnyro sezonas, vykęs Nansio SLUC namų arenoje *Palais des Sports Jean Weille de Nancy* .

## Turnyrinė lentelė
Paprastasis raudūnas

**Paprastasis raudūnas** (*Pyrrhidium sanguineum*) – ūsuočių (*Cerambycidae*) šeimos vabalas. Kūnas 8 - 12 mm ilgio. Kūnas juodas, rudas arba rusvas, apaugęs trumpais, tankiais, prigludusiais ryškiai raudonais plaukeliais.

Vabalai skraido gegužės – birželio mėnesiais.
Vystosi ąžuolų, skroblių ir kitų kietųjų lapuočių medienoje.
Lietuvoje retas.

## Taip pat skaitykite
*Lietuvoje gyvenantys ūsuočiai
Tikrosios kandys

**Tikrosios kandys** (*Tineidae*) – drugių (*Lepidoptera*) šeima.

Pasaulyje yra apie 2000 rūšių. Lietuvoje apie 45 rūšys:

*Pošeimis. Skruzdėlyninės kandys (*Myrmecozelinae*)
**Rudoji mirmekozela (*Myrmecozela ochraceella*)
**Duoninė kandis (*Haplotinea ditella*)
**Netikroji duoninė kandis (*Haplotinea insectella*)

*Pošeimis. Kerpinės kandys (Meesiinae)
**Rudagalvė kerpinė kandis (*Infurcitinea ignicomella*)
**Skersadryžė kerpinė kandis (*Infurcitinea argentimaculella*)
**Baltadėmė kerpinė kandis (*Stenoptinea cyaneimarmorella*)
**Rudadėmė kerpinė kandis (*Agnathosia mendicella*)

*Pošeimis. Kempinkandės (*Scardiinae*)
**Margoji kempinkandė (*Montescardia tessulatellus*)
**Didžioji kempinkandė (*Scardia boletella*)
**Kempinė kandis, sin. grybinė kandis (*Morophaga choragella*)

*Pošeimis. Grūdinės kandys (*Nemapogoninae*)
**Keturdėmė triaksomera (*Triaxomera fulvimitrella*)
**Margoji triaksomera (*Triaxomera parasitella*)
**Dryžuotoji grūdinė kandis (*Archinemapogon yildizae*)
**Kempininė nemaksera (*Nemaxera betulinella*)
**Aruodinė kandis (*Nemapogon granella*)
**Kamštinė kandis (*Nemapogon cloacella*)
**Volfo kandis (*Nemapogon wolffiella*)
**Kempininis nemapogonis (*Nemapogon inconditella*)
**Grybinė kandis (*Nemapogon variatella*)
**Balsvasis nemapogonis (*Nemapogon clematella*)
**Kempininis nemapogonis (*Nemapogon fungivorella*)
**Dėmėtasis nemapogonis (*Nemapogon picarella*)
**Margasis nemapogonis (*Nemapogon nigralbella*)
**Baltajuostė žievinė kandis (*Neurothaumasia ankerella*)

*Pošeimis. Lizdinės kandys (*Tineinae*)
**Skandinavinė lizdinė kandis (*Trichophaga scandinaviella*)
**Kiliminė kandis (*Trichophaga tapetzella*)
**Lizdinė etalobija (*Elatobia fuliginosella*)
**Drabužinė kandis (*Tineola bisselliella*) 
**Kailinė kandis (*Tinea pellionella*)
**Juodataškė lizdinė kandis (*Tinea translucens*)
**Pilkoji lizdinė kandis (*Tinea pallescentella*)
**Mažoji lizdinė kandis (*Tinea steueri*)
**Karvelinė kandis (*Tinea columbariella*)
**Geltonoji kandis (*Tinea semifulvella*)
**Tritaškė lizdinė kandis (*Tinea trinotella*)
**Tamsioji lizdinė kandis (*Niditinea fuscella*)
**Šviesioji niditinėja (*Niditinea striolella*)
**Juodoji niditinėja (*Niditinea truncicolella*)
**Raudongalvė monopis (*Monopis laevigella*)
**baltadėmė monopis (*Monopis weaverella*)
**Geltonkraštė monopis (*Monopis obviella*)
**Pilkoji pūkagalvė monopis (*Monopis imella*)
**Kraštadėmė monopis (*Monopis monachella*)
**Mažoji monopis (*Monopis fenestratella*) 
**Dvidėmė monopis (*Monopis spilotella*)
Raudūnai

**Raudūnai** (*Pyrrhidium*) – ūsuočių (*Cerambycidae*) vabalų gentis. Vabalai pasižymi raudona kūno viršaus spalva.

Lietuvoje ir Europoje gyvena tik viena rūšis - Paprastasis raudūnas (*Pyrrhidium sanguineum*).

## Taip pat skaitykite
*Lietuvoje gyvenantys ūsuočiai
Didysis drebulenis

**Didysis drebulenis** (*Saperda carcharias*) – ūsuočių (*Cerambycidae*) šeimos vabalas. 

## Aprašymas

Kūnas 20 - 30 mm ilgio. Kūnas juodas, masyvus. Apaugęs tankiais, smulkiais rusvais arba gelsvais, rečiau balsvais arba pilkšvais plaukeliais. Antsparniai su stambiais plikais taškais. Ūsai ilgi, vienuolikos narelių, patinų ūsai ilgesni už kūną.

Vabalai skraido birželio – rugsėjo mėnesiais.
Pažeidžia drebules, gluosnius ir kitus minkštuosius lapuočius. Labai žalingas kenkėjas. Lervos medienoje graužia vertikalius, iki 15 cm ilgio takus, kurie būna pilni rupių ilgų išgraužų. Čia jos praleidžia dvi žiemas, lėliukėmis virsta trečių metų pavasarį. Pažeidimo vietoje kamienai storėja. Jaunos drebulės pažeistos dažnai žūsta.

## Paplitimas
Paplitę Europoje, šiaurinėje Korėjoje ir šiaurės Kinijoje. Lietuvoje dažnas.

## Taip pat skaitykite
*Lietuvoje gyvenantys ūsuočiai
Mažasis drebulenis

**Mažasis drebulenis** (*Saperda populnea*) – ūsuočių (*Cerambycidae*) šeimos vabalas. Kūnas 9 - 15 mm ilgio. Juodas, apaugęs pilkšvais ir gelsvais plaukeliais. Antsparniai su penkiom plaukuotomis gelsvomis arba rusvomis dėmelėmis, išsidėsčiusiomis netaisiklynga išligine eile.
Vabalai skraido gegužės – liepos mėnesiais.
Pažeidžia drebulių, rečiau gluosnių ir tuopų, iki 2 cm storio šakas. Lervos medienoje, išligai šakų, graužia takus. Pažeidimo vietoje šakos verpstiškai storėja. Vienoje šakutėje keliolikos centimetrų atkarpoje gali gyventi kelios lervos.
Lietuvoje dažnas.
## Taip pat skaitykite
*Lietuvoje gyvenantys ūsuočiai
Musė (upė)

**Musė̃** – upė Vilniaus ir Širvintų rajonų teritorijoje; dešinysis Neries intakas. Ilgis 61,5 km, baseino plotas 350,6 km².

Išteka iš Vilniaus rajone esančio Širvio ežero ties Glitiškėmis, teka per Musios ežerą į pietvakarius ir vakarus Širvintų rajono teritorija pro Jauniūnus, Musninkus ir įteka į Nerį 75 km atstumu nuo žiočių prie Čiobiškio. Čiobiškyje per upę stovi technikos paminklas Dariaus ir Girėno tiltas. Miškai užima tik 13 % Musios baseino ploto, kanalizuota 52 % visų intakų. Nuo Musios ežero (ežero plotas 0,41km²) iki Jauniūnų (15 km) vaga kanalizuota.

Nuolydis aukštupyje yra apie 0,06 %, vidurupyje 0,11-0,18 %, o žemupyje – net 0,22 %. Būtent vidurupyje ir žemupyje buvo statoma vandens malūnų: Bajoriškių (23 km nuo žiočių), Musninkų (21 km), Čiobiškio (0,3 km) Supelkėjusiame aukštupyje įrengti Gervėčių žuvininkystės tvenkiniai (6,1 km²), patvenkti ir pritaikyti žuvininkystei Musios (Skliausčių), Širvio (0,84 km²), Kazimieriškių (0,34 km²) ežerai.

Ties Musninkų miesteliu Musės vagoje stovi užsilikusios Musninkų (Musninkėlių) dvaro sodybos fragmentų vandens malūno liekanos. Tai buvęs akmeninis ir plytinis kanalo tipo vandens malūnas.

Čiobiškio vandens malūnas pastatytas 1900 m. šalia Musės upės senvagės. Vieta malūnui buvo labai patogi, nes Musė tuo metu buvo srauni ir vandeninga upė, kuri įteka į Nerį. Priešais malūną buvo pastatyta užtvanka ir susidarė tvenkinys. Pastaruoju metu malūnas stovi nenaudojamas, turi išlikusios technologinės įrangos.

;Intakai

* kairieji: Savenė, Uolia, Ringė, Tola, Juoda, Spera;
* dešinieji: Žebokšta, Nuoteka, Kaimena.

Daugiausiai vandens pluko per pavasario potvynius, tačiau maždaug kas 4-5 m. būna didokų lietaus sukeltų poplūdžių. Per rekordinį 1958 m. pavasario potvynį Musės debitas ties Jauniūnais siekė 42 m³/s. (vasarą minimalus paros debitas tame pačiame skersainyje vidutiniškai yra tik 0,36 m³/s

Vaga nuo ištakos iki Pociūnų reguliuota. Vagos plotis 6–10 m, gylis 0,5–2,2 metrai. Vidutinis nuolydis 1,23 m/km. Srovės greitis 0,2–0,4 m/s. Vandens debitas vidurupyje, ties Jauniūnais: vidutinis 1,48 m³/s, didžiausias 42,2 m³/s. Vandens lygio svyravimo per metus amplitudė: vidutinė 1,09 m, didžiausia 1,70 metro. Upės vaga vasarą užauga vandens augalais. Vidutinis debitas žiotyse 2,46 m³/s. Ties Bartkuškiu įrengtas tvenkinys.

## Etimologija

Nors kai kurie aplinkiniai Vilniaus ir Širvintų raj. gyventojai yra įsitikinę ir vis dar ginčijasi, kad upės vardas kilęs nuo vabzdžio, upėvardžio sąsaja su vabzdžiu *[[musė]]* yra abejotina. Greičiau susiję su *musti* („tirštėti verdant, suvirti“), *su-musti* („sušusti, patižti, apipūti“), *musos* („pelėsiai“), *musyti* („trauktis mūsais, gliaumyti“).

Musė dar kitaip vadinama kaip Gervėčia (Gervėčių upelis) ties Gervėčių kaimu.

## Šaltiniai

## Nuorodos

* Plaukimas Musės upe
Raštuotasis drebulenis

**Raštuotasis drebulenis** (*Saperda scalaris*) – ūsuočių (*Cerambycidae*) šeimos vabalas. Kūnas 13 - 19 mm ilgio. Antsparniai juodi, apaugę juodais ir žaliai gelsvais plaukeliais, kurie suformuoja išilginę juostą su 5 šoniniais iškyšuliais. Priešnugarėlė su juoda dėmele.
Vabalai skraido birželio – liepos mėnesiais.
Lervos vystosi ąžuolo, beržo, rečiau kitų nusilpusių medžių medienoje.
## Taip pat skaitykite
*Lietuvoje gyvenantys ūsuočiai
Linkava (Nevėžis)

**Linkava** – upė Kėdainių ir Panevėžio rajonų teritorijose; kairysis Nevėžio intakas. Prasideda Panevėžio ir Kėdainių rajonų laukų sandūroje, Vaidilų apylinkėse, 4 km į pietryčius nuo Ramygalos. Teka į pietvakarius, nuo Pavermenio – į šiaurės vakarus, įteka ties Krekenava į Nevėžį 98 km nuo jo žiočių.

Intakai: Ratlankstis, Žiežmojus, Gilupis, Kreivė (kairieji), Vermenė, Drūlupis, Tiltmedys, Sidzena, Josvainis (dešinieji).

Ilgis 37 km, baseino plotas 163 km². Vaga nuo ištakos iki Tiltmedžio žiočių reguliuota, plotis 6–12 m, vietomis iki 14–22 m, gylis 0,5–3 m, ties Linkaučiais patvenkta. Vidutinis nuolydis 1,06 m/km. Srovės greitis 0,1 m/s. Vidutinis debitas žiotyse 0,82 m³/s. Žemupys išlikęs beveik natūralus ir nuo Butrimonių priklauso Krekenavos regioniniam parkui (Linkavos hidrografinis draustinis).

Upėvardis kildinamas iš žodžių *linka* („dauba, žemesnė vieta“), *linkis* („įlinkimas, slėnis, įlanka“), *linkti*.

## Šaltiniai
Suleva

**Suleva** – dešinysis Obelies intakas. Prasideda Truskavos seniūnijos miškuose, teka per Lančiūnavos miškus, prie Aukštųjų Kaplių įteka į Kaplių tvenkinį ir Obelį.

Vasarą daug vandens sunaudojama Milžemių kaimo laukuose auginamų daržovių laukams laistyti.

Upėvardis kildinamas iš žodžio *[[sula]]* („medžio syvai, sultys“).

## Šaltiniai
Pietų Vietnamo vyrų futbolo rinktinė

**Pietų Vietnamo vyrų futbolo rinktinė** – Pietų Vietnamui atstovavusi nacionalinė futbolo komanda. Rinktinė nė karto nedalyvavo pasaulio čempionate, bet dalyvavo 2 žemyno čempionatuose.
Drebuleniai

**Drebuleniai** (*Saperda*) – ūsuočių (*Cerambycidae*) vabalų gentis. Vabalai vidutinio dydžio ir stambūs, grakštūs.
Pažeidžia įvairius minkštuosius lapuočius medžius.

Lietuvoje žinomos 7 rūšys:
*Didysis drebulenis (*Saperda carcharias*)
*Mažasis drebulenis (*Saperda populnea*)
*Raštuotasis drebulenis (*Saperda scalaris*)
*Palšasis drebulenis (*Saperda similis*)
*Dešimtdėmis drebulenis (*Saperda perforata*)
*Aštuontaškis drebulenis (*Saperda octopunctata*)
*Taškuotasis drebulenis (*Saperda punctata*)

## Taip pat skaitykite
*Lietuvoje gyvenantys ūsuočiai
Juodosios kerpakandės

**Juodosios kerpakandės** (*Lypusidae*) – drugių (*Lepidoptera*) šeima.
Šeimoje yra 2 rūšys, iš jų viena randama Lietuvoje – rudjuostis maišuotis (*Lypusa maurella*)
Ponpėjos vyrų futbolo rinktinė

**Ponapės vyrų futbolo rinktinė** – Ponapę atstovaujanti nacionalinė futbolo komanda, kurią kontroliuoja Ponapės futbolo asociacija (*Pohnpei Soccer Association*). Rinktinė nėra nei FIFA, nei OFC narė, todėl tarptautines rungtynes dažniausiai žaidžia tik Mikronezijos žaidynėse. Rinktinė nei karto nėra laimėjusi rungtynių ir laikoma viena silpniausių pasaulio rinktinių.

## Kai kurios varžybos

## Nuorodos
* Pohnpei on www.fedefutbol.net
* Evidence of Pohnpei's matches against Palau and Guam on www.rsssf.com
* List of results on roonba
Dausos

**Dausos** – senovės lietuvių mitologijoje pomirtinio gyvenimo vieta. Minima kaip protėvių buveinė, kurioje gyvena mirusių vėlės bei žiemoja paukščiai. Ši vieta yra Dangaus Dievo buveinė ar yra netoli jo. Vėlesniuose šaltiniuose dėl krikščionybės įtakos tapatinama su rojumi, o po dausomis yra pragaras. Minima, kad dausos yra ant pasaulio kalno viršūnės, o su žemiškuoju pasauliu dausas jungia Paukščių Takas.

Mirusiųjų kūnų deginimo epochoje tikėta, kad persikėlimas į dausas paprastai įvyksta per ugnį. XV a. kuršių tikėjime įsivaizduota vėlę įgyjant dūmų pavidalą, su jais susiliejant ir pakylant į dangų ar tik nurūkstant pažemiu. Pirmu atveju vėlė būdavo išgelbėta, antru – pražudyta.

## Nuorodos
Dangerutis

**Dangerutis** (Daugėrutis, Daugerutis, Daugirutis; m. 1213 m. Cėsys, KO) – antrasis Lietuvos kunigaikštis (po Žvelgaičio), kurio vardas žinomas iš patikimų šaltinių. Manoma, kad Dangerutis buvo vienas iš vyresniųjų lietuvių žemių konfederacijos kunigaikščių. Pirmą kartą minimas prie 1209 metų įvykių Henriko Latvio kronikoje. Nors kituose šaltiniuose jo vardas neminimas, tačiau jis laikomas įtakingiausiu lietuvių kunigaikščiu iki Mindaugo.

Dangerutis ne kartą puolė latvių ir estų žemes. Kur buvo jo valdomos žemės nėra žinoma. Jersikos kunigaikštystės (Latgaloje) kunigaikštis Visvaldis buvo vedęs Dangeručio dukterį. Drauge jis apsaugojo savo kunigaikštystę nuo lietuvių antpuolių, bet turėjo remti lietuvius, žygiuojančius plėšti tolimesnių žemių.

1213 m. Dangerutis išvyko į Naugardą, greičiausiai siekdamas sudaryti sąjungą prieš vokiečius su Didžiojo Naugardo kunigaikščiu Mstislavu Narsiuoju. Grįždamas namo Dangerutis pakliuvo į kalavijuočių nelaisvę ir, įkalintas Vendeno pilyje, 1213 m. nusižudė. Jo žemes, kol jis buvo kalinamas, užgrobė kiti lietuvių kunigaikščiai. Istorikai (pvz., Edvardas Gudavičius) spėja, kad jo žemių užgrobimas ir paskatino Dangerutį nusižudyti.

Baltarusių istoriko V. Nosevičiaus nuomone Dangerutis galėjo būti Mindaugo tėvu (Mindaugo tėvą Eiliuotoji Livonijos kronika vadina *könig gros* – didžiu karaliumi).

### Mitologija
Pagal T. Narbutą – XIII a. lietuvių kunigaikštis, karo dievo Kovo žynys. Dangeručio centrinė pilis esą buvo ant Senojo Daugėliškio piliakalnio. Narbutas mini, kad žynys nelaisvėje persivėręs kalaviju, o lietuviai atgavę kalaviją jį paskyrę karo dievui bei nešdavosi į mūšius, kur jis lietuviams padėdavęs kovoje.

## Literatūra
Reslerstamijos

**Reslerstamijos** (*Roeslerstammiidae*) – drugių (*Lepidoptera*) šeima.

Europoje 2 rūšys, Lietuvoje randama viena rūšis – metališkoji reslerstamija (*Roeslerstammia erxlebella*)

## Nuorodos
* Roeslerstammiidae 
* Europos ''Roeslerstammiidae'' sąrašas
Dark Passion Play

**Dark Passion Play** – šeštasis Nightwish studijinis albumas, išleistas 2007 m. rugsėjo 26-28. Šiame albume dainuoja nauja vokalistė Anette Olzon, pakeitusi Tarja Turunen. Albumas įrašytas bendradarbiaujant su Londono filharmoniniu orkestru.

## Dainos
# "The Poet And The Pendulum"
# "Bye Bye Beautiful"
# "Amaranth"
# "Cadence Of Her Last Breath"
# "Master Passion Greed"
# "Eva"
# "Sahara"
# "Whoever Brings The Night"
# "For The Heart I Once Had"
# "The Islander"
# "Last Of The Wilds"
# "7 Days To The Wolves"
# "Meadows Of Heaven"

## Grupės nariai
* Anette Olzon – vokalas
* Erno "Emppu" Vuorinen – gitara
* Marco Hietala – bosinė gitara / vokalas
* Tuomas Holopainen – klavišiniai
* Jukka Nevalainen – būgnai

## Singlai
### Eva

**Eva** – pirmasis internetinis Suomijos simfoninio metalo grupės Nightwish albumo Dark Passion Play singlas, išleistas 2007 m gegužės 25. Jame skamba iš apie 2000 konkurso dalyvių atrinktos vokalistės Anette Olzon, pakeitusios prieš ją buvusią grupės vokalistę Tarja Turunen, balsas.

### Amaranth

**Amaranth** – antrasis Suomijos simfoninio metalo grupės Nightwish albumo Dark Passion Play singlas, išleistas 2007 m. rugpjūčio 22-24.

### Erämaan viimeinen

**Erämaan viimeinen** – ketvirtasis Suomijos simfoninio metalo grupės Nightwish albumo Dark Passion Play singlas, išleistas tik Suomijoje 2007 m. gruodžio 5. Tai yra daina *Last of the Wilds*, atliekama suomių kalba kartu su Jonsu iš Suomijos poproko grupės Epica.

### Bye Bye Beautiful

**Bye Bye Beautiful** – ketvirtasis Suomijos simfoninio metalo grupės Nightwish albumo Dark Passion Play singlas, išleistas 2008 m. vasario 15.

### The Islander

**The Islander** – penktasis Suomijos simfoninio metalo grupės Nightwish albumo Dark Passion Play singlas, išleistas 2008 m. gegužės 21.

## Šaltiniai
Benas Šimkus

**Benas Šimkus** (1941 m. sausio 1 d. Lieplaukėje, Telšių valsčiuje – 2023 m. sausio 3 d.) – Lietuvos ir Klaipėdos miesto savivaldybės politinis bei visuomenės veikėjas.

## Biografija
1948 m. pradėjo mokytis Mosėdžio vidurinėje mokykloje, kartu dirbo kolūkio lauko brigados darbininku, mechanizatoriumi, elektriku, vairuotoju.

1963 m. Lietuvos TSR vidaus reikalų ministerijos Skuodo rajono Vidaus reikalų skyriaus milicininkas. 1964 m. įstojo į Kauno specialiąją vidurinę milicijos mokyklą, baigęs dirbo Skuodo rajono Vidaus reikalų skyriuje.

1969–2000 m. Klaipėdos miesto Vidaus reikalų skyriuje vadovavo įvairiems padalinimas, patrulių tarnybos būriui, vėliau ėjo vyriausiojo komisaro pavaduotojo pareigas, paskutinės pareigos – Migracijos departamento prie VRM Klaipėdos apskrities Migracijos skyriaus viršininkas. 1982 m. baigė Kauno Antano Sniečkaus politechnikos instituto Klaipėdos fakultetą, inžinierius mechanikas. 1992 m. suteiktas vidaus tarnybos pulkininko laipsnis. Nuo 2000 m. buvo pensininkas.

Liberalų demokratų partijos, partijos Tvarka ir teisingumas (liberalai demokratai) Klaipėdos miesto skyriaus narys. Nuo 2009 m. partijos Naujoji sąjunga (socialliberalai) Klaipėdos miesto skyriaus pirmininkas.

2007–2011 m. Klaipėdos miesto savivaldybės tarybos narys, Klaipėdos miesto savivaldybės mero pavaduotojas.

1991 m. vaikų sporto klubo „Beisbolas“ steigėjas, prezidentas, tarybos narys.

## Šaltiniai
Douglasijos

**Douglasijos** (*Douglasiidae*) – drugių (*Lepidoptera*) šeima.

Lietuvoje 5 rūšys:
* Godinė tinagma (*Tinagma anchusella*)
* Baltaraištė tinagma (*Tinagma balteololella*)
* Rudoji tinagma (*Tinagma ocnerostomella*)
* Minuojanti tinagma (*Tinagma perdicella*)
* Blizgančioji klimešija (*Klimeschia transversella*)
Kapap

**Kapap** ( kitaip *Krav Panim El Panim* "Kova veidas prieš veidą") - tai Izraelyje sukurta kovinė sistema naudojama Izraelio armijoje, policijoje ir apsaugos tarnybose. *Kapap* sukurta 1940 metais specialių tarnybų leitenanto Chaimo Peero. Iki 2001 metų apie *kapap* už Izraelio ribų nieko nebuvo žinoma, tačiau vėliau šį kovinį meną išgarsino Izraelio karininkai, mokinę savigynos JAV policininkus ir karininkus.

## Nuorodos
* Kapap federacija 
* Kapap Academy
* International Kapap Union
Niigatos prefektūra

**Niigatos prefektūra** () – Japonijos prefektūra, įsikūrusi Honšiū saloje, Japonijos jūros pakrantėje. Sostinė – Niigata. Pats prefektūros pavadinimas *Niigata* reiškia „Naujoji lagūna“.

## Istorija

Seniau Niigatos prefektūros vietoje buvo Ečigo ir Sado žemės. Sengoku laikotarpiu jos buvo valdomos Kenšio Uesugio.

Niigatos miestas yra didžiausias ir svarbiausias miestas prefektūroje, taip pat – svarbus uostas nuo pat XIX a. vid., kai M. Peris Kanagavos sutartimi privertė japonus įteisinti prekybą su užsienio valstybėmis. Niigatos miesto uostas tapo pirmuoju uostu prie Japonijos jūros, skirtu Japonijos ir užsienio valstybių prekybai.

Ecuzankajaus organizacija, kuriai vadovavo ministras pirmininkas Tanaka Kakuei, buvo labai įtakinga tobulinant infrastruktūras šioje prefektūroje XX a. septintajame ir aštuntajame dešimtmečiuose: organizacijos iniciatyva nutiesti *[[Joetsu Shinkansen]]* geležinkelis ir Kanecu greitkelis (susisiekimui su Tokijumi).

2004 m. spalio 23 d. Čiuecu žemės drebėjimas sukrėtė Niigatos prefektūroje esantį Odžiją.

2006 m. sausio 6 d. prefektūroje siautusi stipri sniego audra sukėlė daug liūdnų padarinių: mažiausiai 71 žmogus žuvo, virš 1000 buvo sužeistų.

## Geografija

Niigatos prefektūra iš šiaurės vakarų į šiaurės rytus 240 km tęsiasi išilgai Japonijos jūros pakrante. Prefektūrai taip pat priklauso Sado sala.

Prefektūra priskiriama ir prie Hokuriku, ir prie Košinecu regionų.

Prefektūra paprastai skirstoma į keturias zonas: *Džioecu* (pietuose), *Čiuecu* (centre), *Kaecu* (šiaurėje) ir *[[Sado sala|Sado salą]]*. Prefektūroje taip pat yra Šinano, ilgiausios Japonijos upės, žiotys.

### Miestai

Niigatos prefektūroje yra 20 miestų:

### Miesteliai ir kaimai

Pateikiami miesteliai ir kaimai kiekvienoje apskrityje:

### Miestų ir kaimų susijungimai

Nuo 2001 m. iš viso įvykdyta 15 miestų ir kaimų sujungimų. Paskutinis įvyko 2006 m. kovo 20 d., kai prie Cubamės miesto buvo prijungti Bunsujus ir Jošida.

### Ateityje planuojami susijungimai

2008 m. balandžio mėn. planuojama prie Murakamio prijungti Asahį, Avašimaurą, Kamihajašį ir Sanpoką.

## Ekonomika

Pagrindinė prefektūros pramonės šaka – žemės ūkis. Ryžiai – pagrindinis produktas. Jų šioje prefektūroje užauginama beveik daugiausiai Japonijoje (daugiausiai užauginama Hokaido prefektūroje, Niigatos prefektūrai tarp visų Japonijos prefektūrų priklauso 2 vieta). Šioje prefektūroje taip pat randama naftos.

## Nuorodos

* Oficiali Nijigatos prefektūros svetainė  (reikalinga Macromedia Flash programa)
* Niigata JET tinklalapis